**Ministru kabineta noteikumu projekta**

**“Grozījumi Ministru kabineta 2015. gada 24. novembra noteikumos Nr.670 “Darbības programmas “Izaugsme un nodarbinātība” 8.3.1. specifiskā atbalsta mērķa “Attīstīt kompetenču pieejā balstītu vispārējās izglītības saturu” 8.3.1.1. pasākuma “Kompetenču pieejā balstīta vispārējās izglītības satura aprobācija un ieviešana” īstenošanas noteikumi”** **sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks | Ministru kabineta noteikumu projekta “Grozījumi Ministru kabineta 2015. gada 24. novembra noteikumos Nr.670 “Darbības programmas “Izaugsme un nodarbinātība” 8.3.1. specifiskā atbalsta mērķa “Attīstīt kompetenču pieejā balstītu vispārējās izglītības saturu” 8.3.1.1. pasākuma “Kompetenču pieejā balstīta vispārējās izglītības satura aprobācija un ieviešana” īstenošanas noteikumi” (turpmāk – noteikumu projekts) mērķis ir precizēt jaunā satura ieviešanas laika grafiku atbilstoši Saeimā 2018. gada 21. jūnijā pieņemtajiem grozījumiem Vispārējās izglītības likumā (Latvijas Vēstnesis, 2018, nr. 132) un 2018. gada 20. septembrī pieņemtajiem grozījumiem Izglītības likumā (Latvijas Vēstnesis, 2018., nr. 196), turpmāk (no 2019. gada 1. janvāra) projektā transporta izmaksām piemērot Finanšu ministrijas 2018. gada 21. septembrī apstiprinātās metodikas “Vienas vienības izmaksu standarta likmes aprēķina un piemērošanas metodika 1 km izmaksām darbības programmas “Izaugsme un nodarbinātība” īstenošanai” (turpmāk – metodika) nosacījumus, kā arī veikt tehniskus grozījumus par datu uzkrāšanu. Noteikumu projekta spēkā stāšanās: 2018.gada novembris. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Eiropas Savienības struktūrfondu un Kohēzijas fonda 2014.-2020.gada plānošanas perioda vadības likuma 20.panta 6. un 13.punkts, Vispārējās izglītības likums, Izglītības likums. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Noteikumu projekts paredz jaunā satura ieviešanas grafika izmaiņas. Ministru kabineta 2015. gada 24. novembra noteikumu Nr. 670 “Darbības programmas “Izaugsme un nodarbinātība” 8.3.1. specifiskā atbalsta mērķa “Attīstīt kompetenču pieejā balstītu vispārējās izglītības saturu” 8.3.1.1. pasākuma “Kompetenču pieejā balstīta vispārējās izglītības satura aprobācija un ieviešana” īstenošanas noteikumi” (turpmāk – noteikumi Nr. 670) 33. punktā ir noteikts, ka jaunais saturs tiks pakāpeniski ieviests pirmsskolas izglītības pakāpē ar 2018. gada 1. septembri, pamatizglītības un vidējās izglītības pakāpē – ar 2019. gada 1. septembri. Ņemot vērā grozījumus Vispārējās izglītības likumā un Izglītības likumā – uzsākt jaunā satura pakāpenisku ieviešanu pirmsskolā no 2019. gada 1. septembra un pamatizglītībā un vidējā izglītībā no 2020. gada 1. septembra, – ir veicami atbilstoši grozījumi noteikumos Nr. 670.  Papildus noteikumu projekts paredz piemērot Finanšu ministrijas 2018. gada 21. septembra metodikā ietvertos nosacījumus projekta vieglā transportlīdzekļa degvielas izdevumiem, reģionālās starppilsētu nozīmes un reģionālās vietējās nozīmes sabiedriskā transporta izdevumiem un kompensācijas izdevumiem par darbiniekam piederoša personiskā transportlīdzekļa izmantošanu darba vajadzībām. Ņemot vērā, ka metodikas piemērošana tiek paredzēta projekta īstenošanas laikā, noteikumu projekts noteic tās piemērošanas uzsākšanu no 2019. gada 1. janvāra, un tās piemērošana neattiecas uz transporta izmaksām, par kurām projektā ir noslēgts pakalpojuma līgums.  Papildus noteikumu projekts paredz tehnisku precizējumu par datu uzkrāšanu noteikumu Nr. 670 38. punktā un 39. punktā. Noteikumu Nr. 670 38. punktā ir minēts, ka projekta īstenotājam ir jāuzkrāj dati par projektā iesaistīto pedagogu skaitu, tai skaitā to pedagogu skaitu, kas apguvuši kompetenču pieejā balstīto mācību un metodisko līdzekļu lietošanu (arī izglītojamajiem ar mācīšanās traucējumiem). Lai nodrošinātu minētās normas izpildi, šo datu uzkrāšana notiek Kohēzijas politikas fondu vadības informācijas sistēmā 2014.-2020.gadam (turpmāk – KPVIS). Vienlaikus saskaņā ar noteikumu Nr. 670 39. punktu projekta īstenotājs ievada informāciju KPVIS pašvaldību griezumā par tiem pedagogiem, kas tiek reģistrēti e-mācību vidē, t.i., par pedagogiem, kas pilnveido profesionālo kompetenci. Valsts izglītības satura centra (turpmāk – VISC) īstenotā projektā Nr. 8.3.1.1/16/I/002 „Kompetenču pieeja mācību saturā” (turpmāk – projekts) pedagogi iesaistās ne tikai profesionālās kompetences pilnveidē, kuras rezultātā iegūst apliecību par profesionālās kompetences pilnveides programmas apguvi, bet arī citās projekta darbībās, kā piemēram, konferencēs, semināros, kur e-mācību vide netiek izmantota un apliecinājums par dalību netiek izsniegts. Turklāt projektā īstenotā pedagogu profesionālās kompetences pilnveide piedāvā apgūt ne tikai kompetenču pieejā balstīto mācību un metodisko līdzekļu lietošanu, bet daudz plašāku profesionālo pilnveidi kompetenču pieejas īstenošanai mācību procesā. Tā dod iespēju pedagogiem apgūt dažādas pieejas mācību procesa organizēšanai, tai skaitā iekļaujošas izglītības īstenošanai, lai palīdzētu izglītojamajiem sasniegt viņiem plānotos sasniedzamos rezultātus atbilstoši jauno standartu prasībām, kam atbalstu dos izstrādātie mācību un metodiskie materiāli. Līdz ar to, lai nodrošinātu tiesiskā regulējuma normu nepārprotamu un skaidru izpratni, ir precizējams noteikumu Nr. 670 38. punkts, nosakot, ka projekta īstenotājs uzkrāj datus gan par kopējo pedagogu skaitu, kas iesaistīti projektā, gan par profesionālajā pilnveidē iesaistīto pedagogu skaitu, kā arī 39. punkts, nosakot, ka e-mācību vidē tiek uzkrāti dati par profesionālajā pilnveidē iesaistītajiem pedagogiem. Papildus 39. punktā veicams tehnisks precizējums, jo Eiropas Savienības struktūrfondu un Kohēzijas fonda 2007.–2013. gada plānošanas perioda 1.2.1.2.3. apakš­aktivitātes „Vispārējās izglītības pedagogu kompetences paaugstināšana un prasmju atjaunošana” ietvaros izveidotā e-mācību vide tika pilnveidota projekta vajadzībām, lai tajā varētu ievietot mūsdienu tehnoloģijām atbilstošus materiālus un palielināt iespēju vienlaicīgi strādāt lielākam skaitam pedagogu nekā līdz šim.  Minētajā e-mācību vidē paredzēts uzkrāt datus pašvaldību griezumā par pedagogiem atbilstoši Eiropas Parlamenta un Padomes 2013. gada 17. decembra Regulas (ES) Nr. [1304/2013](http://eur-lex.europa.eu/eli/reg/2013/1304/oj/?locale=LV) par Eiropas Sociālo fondu un ar ko atceļ Padomes Regulu (EK) Nr. [1081/2006](http://eur-lex.europa.eu/eli/reg/2006/1081/oj/?locale=LV), 1. pielikumā, Ministru kabineta 2015. gada 10. februāra noteikumu Nr. 77 „Eiropas Savienības struktūrfondu un Kohēzijas fonda projektu pārbaužu veikšanas kārtība 2014.–2020.gada plānošanas periodā” 2.pielikumā „Maksājuma pieprasījums” un Ministru kabineta 2015. gada 24. februāra noteikumu Nr. 108 „Kārtība, kādā uzrauga un izvērtē Eiropas Savienības struktūrfondu un Kohēzijas fonda ieviešanu, kā arī izveido un izmanto Kohēzijas politikas fondu vadības informācijas sistēmu 2014.–2020.gadam” 26.1 punktā minētajām prasībām par projektu īstenošanas uzraudzībai un izvērtēšanai nepieciešamo datu uzkrāšanu.  Noteikumu projekts paredz papildu tehnisku grozījumu noteikumu Nr. 670 21.4.apakšpunktā, precizējot, ka projekta sadarbības partneris – Strazdumuižas internātvidusskola - veic ne tikai mācību grāmatu, bet arī mācību līdzekļu pielāgošanu Braila rakstā atbilstoši noteikumu Nr. 670 8.3. apakšpunktā noteiktajam, ka Braila rakstā tiek pielāgoti mācību līdzekļi.  Noteikumu projektā paredzētās izmaiņas neapdraud noteikumu Nr. 670 5. punktā noteikto darbības programmas “Izaugsme un nodarbinātība” (turpmāk – DP) 8.3.1.specifiskā atbalsta mērķa “Attīstīt kompetenču pieejā balstītu vispārējās izglītības saturu” rādītāju sasniegšanu, tai skaitā DP snieguma ietvara rādītāju sasniegšanu. |
| 3. | Projekta izstrādē iesaistītās institūcijas | Noteikumu projekts šo jomu neskar. |
| 4. | Cita informācija | Nepieciešami grozījumi finansējuma saņēmēja noslēgtajā vienošanās par projekta īstenošanu ar Centrālo finanšu un līgumu aģentūru (turpmāk – CFLA), paredzot projekta darbību īstenošanu atbilstoši precizētajam jaunā satura ieviešanas grafikam. Vienlaikus projekta darbību pārplānošana dos iespēju izglītības iestādēm savlaicīgi sagatavoties jaunā satura ieviešanai, veicinot noteikumu Nr. 670 5. punktā noteikto rezultāta rādītāja sasniegšanu. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Tiesiskais regulējums ietekmē atbildīgo iestādi – Izglītības un zinātnes ministriju (turpmāk – IZM), sadarbības iestādi – CFLA, VISC. |
| 2. | Tiesiskā regulējuma ietekme uz tautsaimniecību un administratīvo slogu | Sabiedrības grupām un institūcijām noteikumu projekta tiesiskais regulējums nemaina tiesības un pienākumus, kā arī veicamās darbības. |
| 3. | Administratīvo izmaksu monetārs novērtējums | Noteikumu projekts šo jomu neskar. |
| 4. | Atbilstības izmaksu monetārs novērtējums | Noteikumu projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Noteikumu projekts šo jomu neskar. |

|  |
| --- |
| **IV.** **Tiesību akta projekta ietekme uz spēkā esošo tiesību normu sistēmu** |
| Noteikumu projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Noteikumu projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Noteikumu projekts šo jomu neskar. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | IZM, CFLA, VISC. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekts šo jomu neskar. |
| 3. | Cita informācija | Nav. |

|  |  |
| --- | --- |
| Izglītības un zinātnes ministrs | K.Šadurskis |
| Vizē: valsts sekretāre | L.Lejiņa |